Autoritățile din Constanța au instaurat Planul Roșu de Intervenție după ce s-a produs o explozie în interiorul rafinăriei Petromidia din Năvodari, pompierii intervenind cu mai mult echipaje și echipamente speciale pentru a controla situația la fața locului, anunță ISU Constanța.
ACTUALIZARE - Autoritățile au anunțat că Planul Roşu urmează să fie dezactivat de la ora 10:00, iar autospecialele se vor retrage în bază. Din fericire, nu a fost raportată nicio victimă.
Știrea inițială
"La nivelul județului Constanța a fost activat Planul Roșu de Intervenție, care presupune suplimentarea resurselor medicale la fața locului. Pentru eficientizarea misiunii de răspuns, salvatorii intervin cu 6 mașini de stingere, 2 autoscări și 3 ambulanțe SMURD", au anunțat reprezentanții ISU Constanța.
Ulterior au anunțat că în sprijinul echipajelor care intervin la fața locului, a fost trimisă și autospeciala transport roboți de la ISU BIF.
De asemenea, în sprijinul echipajelor de pompieri de la faţa locului au mai fost trimise patru maşini de stingere - două de la ISU Ialomiţa şi două de la ISU Călăraşi, potrivit Agerpres.
Citeste si:
"Au fost evacuate 20 de persoane, nu sunt victime până acum, iar restul personalului s-a autoevacuat în zona de evacuare, pe platformă", susține purtătorul de cuvânt al ISU Constanța, potrivit Observatorul de Constanța.
Sursa foto: Captură video / Facebook
Te-ar putea interesa și: